Ryonosuke Ohori

— Azərbaycanın "Kəpəz" klubunda icarə əsasında oynayan yapon futbolçu. Hücumameyilli yarımmüdafiəçi mövqeyində çıxış edir.

 Klub karyerası 
Ryonosuke Ohori 10 yanvar 2001-ci ildə Yaponiyanın Hiroşima prefekturasında doğulmuşdur. "Sanfreççe Hiroşima" klubunun gənclər akademiyasında yetişmişdir. 2019-cu ildə U-18 Futbol Liqasının Şahzadə Takamado Kubokunun finalında komandasına qələbə gətirən qolu vurmuşdur.

Ohori 2019-cu ildə Portuqaliyanın "Portimonense" klubuna transfer olmuş və klubun U-23 komandasında çıxış etmişdir. "Portimonense"də forma şansı çox tapmadığı üçün 2020-ci ilin avqustunda Latviyanın "Dauqavpils" klubuna transfer olunmuş, cəmi 3 çempionat oyununda çıxış etmişdir. 2021-ci ildə "Hiroşima" klubuna keçmişdir. 2022–2023-cü illərdə Cənubi Koreyanın "Kyonnam" klubunda çıxış etmiş, cəmi 1 çempion oyununa çıxmışdır.

2024-cü ilin fevralında Litvanın "Transinvest" klubuna keçmişdir. Klubun heyətində 31 çempionat matçında 6 qol vurmuşdur. 2025-ci ilin yanvarında Azərbaycanın "Neftçi" klubu ilə 5 ay + 2 il müddətlik müqavilə imzalamışdır. Onun aylıq maaşı 10 min manat təşkil edir. Klubun heyətində ilk oyununu 5 fevral 2025-ci ildə Azərbaycan Kubokunun 1/4 final mərhələsində "Kəpəz"ə qarşı keçirmişdir. 2025/26 mövsümünün əvvəlində əvəzedici heyətə göndərilmişdir. 30 avqust 2025-ci ildə "Kəpəz" klubuna icarəyə verilmişdir.

 Milli karyerası 
2018-ci ildə Yaponiyanın U-17 milli futbol komandasında çıxış etmişdir.

 İstinadlar 

 Xarici keçidlər 
 Neftçi PFK profili

Kateqoriya:Yaponiya futbolçuları
Kateqoriya:Neftçi PFK oyunçuları
Kateqoriya:Kəpəz PFK oyunçuları
Kateqoriya:Azərbaycanda legioner Yaponiya idmançıları